CELEX: 62010CN0409
Language: lv
Date: 2010-08-16 00:00:00
Title: Lieta C-409/10: Lūgums sniegt prejudiciālu nolēmumu, ko 2010. gada 16. augustā iesniedza Bundesfinanzhof (Vācija) — Hauptzollamt Hamburg-Hafen/Afasia Knits Deutschland GmbH

9.10.2010   
            
            
               LV
            
            
               Eiropas Savienības Oficiālais Vēstnesis
            
            
               C 274/21
            
         Lūgums sniegt prejudiciālu nolēmumu, ko 2010. gada 16. augustā iesniedza Bundesfinanzhof (Vācija) — Hauptzollamt Hamburg-Hafen/Afasia Knits Deutschland GmbH
   
   (Lieta C-409/10)
   ()
   2010/C 274/33
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītājs: Hauptzollamt Hamburg-Hafen
   
   
      Atbildētājs: Afasia Knits Deutschland GmbH
   
   
      Prejudiciālie jautājumi
   
   
               1)
            
            
               Vai ar Partnerattiecību nolīguma starp Āfrikas, Karību jūras reģiona un Klusā okeāna valstu grupām, no vienas puses, un Eiropas Kopienu, no otras puses (1), 1. protokola “Par jēdziena “noteiktas izcelsmes izstrādājumi” definīciju un administratīvās sadarbības metodēm” 32. pantu ir saderīgs, ka Eiropas Komisija veic eksportētājā valstī izsniegto izcelsmes sertifikātu pēcmuitošanas pārbaudi būtībā pati, kaut arī ar turienes iestāžu atbalstu, un vai ir runa par pārbaudes rezultātu šis tiesību normas izpratnē, ja šādi iegūtie Komisijas pārbaudes rezultāti tiek fiksēti protokolā, kuru līdzparaksta eksportētājas valsts valdības pārstāvis?
            
         
               2)
            
            
               Ja atbilde uz pirmo jautājumu ir apstiprinoša:
               Vai tādā gadījumā, kāds ir pamata prāvā, kurā eksportētāja valsts ir atzinusi par spēkā neesošiem noteiktā laikposmā izsniegtos preferenciālas izcelsmes sertifikātus, jo pēcmuitošanas pārbaudē nav apstiprināta preču izcelsme, tomēr nevar tikt izslēgts, ka dažas eksportētās preces atbilda izcelsmes nosacījumiem, nodokļa parādnieks, atsaucoties uz Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi (2) 220. panta 2. punkta b) apakšpunkta otro un trešo daļu, var pamatoties uz paļāvības aizsardzību, norādot, ka viņa iesniegtie preferenciālas izcelsmes sertifikāti, iespējams, bija pareizi un līdz ar to balstījās uz eksportētāja pareizi sniegtiem faktiem?
            
         
      (1)  2000/483/EK: Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū, OV L 317, 3. lpp.
   
      (2)  OV L 302, 1. lpp.